ועדת החינוך, התרבות והספורט, כנסת 16, פרוטוקול מספר 35, 2003-06-11 10:00

אילן שלגי: היו כאן בישיבה הקודמת אבל לא כולם נכנסנו בתחילת הישיבה ויש מי שהגיעו רק בישיבה השניה אז אני מבקש שנציג את עצמנו.

אילן שלגי: אנחנו בנושא של אישור תשלומי הורים, בהמשך לישיבה קודמת, אני ביקשתי לחלק פה דפים, בישיבה הקודמת שהיתה בעשרים במאי לא אישרנו את התשלומים שהתבקשנו לאשר, הגם שמשרד החינוך הסכים להקפיא את התשלומים על גובה התשלומים שהיו בשנה הקודמת במכתב ששלחנו לשרת החינוך התרבות והספורט, והוא נמצא בפניכם, בעשרים ושמונה במאי, כתבנו שבישיבת ועדת החינוך מיום עשרים לחמישי נתבקש המשרד להמציא לוועדה פירוט של דרכי ואופן האכיפה הננקטים על ידו למניעת חריגות מן התשלומים המאושרים.

אילן שלגי: אודה לך אם נקבל מבעוד מועד לקראת הישיבה הנוספת בנושא זה הקבועה ליום אחד עשר לשישי, שזה היום, פירוט כדלהלן: א.

אילן שלגי: מדיניות המשרד באשר לתלמידים/הורים שאינם משתתפים בתשלומים מסיבות סוציאליות או אחרות.

אילן שלגי: מתי יקבל התלמיד את השרות, ישתתף בטיול או האירוע, גם אם הוריו לא העבירו התשלום בגינו.

אילן שלגי: ב.

אילן שלגי: הנחיות באשר לשיתוף ועדי ההורים בהחלטות ובביצוע איסוף כספים.

אילן שלגי: ג.

אילן שלגי: הנחיות באשר לאיסור חריגה תוך התייחסות לדוגמאות ,תשלום עבור תעודה, בול קרן קיימת לישראל וכו'.

אילן שלגי: התאום מול הרשויות המקומיות בנושא תשלומי הורים וגביית כספים מההורים.

אילן שלגי: אבקש גם לקבל את כל חוזרי המנכ"ל ומסמכים אחרים הרלוונטים לנושא וכן דיווח ללא שמות על טיפול במקרי חריגות וסנקציות שננקטו נגד מנהלים בשנות הלימודים תשס"ב ותשס"ג.

אילן שלגי: בשבוע שעבר הוצאתי תזכורת נוספת למשרד החינוך שבלי שנקבל את התשובות עד ליום ב' לא נוכל לקבל את הדיון.

אילן שלגי: קיבלנו חומר ממשרד החינוך, אבל אין בו את כל התשובות וכל הדברים שביקשנו.

אילן שלגי: אני מקווה שנקבל היום השלמות בעל פה שתענינה לשאלות שלנו.

אילן שלגי: הגיעו לוועדת החינוך באופן מקרי לגמרי, משלושה הורים פניות, שגם הם חולקו פה, יש פה פניה של הורה מקרית מוצקין, פניה של הורה מכרכור ופניה של הורה מעמק הירדן.

אילן שלגי: בשלוש תלונות, שאני לא יודע מי האנשים האלה, הם פנו הנה באופן לגמרי מקרי, אינני יודע כמה תלונות כאלה מגיעות למשרד החינוך או לרשויות המקומיות או למבקר המדינה, אבל זה אוסף, מידגם שאני לא יודע עד כמה הוא מייצג אבל אלה פניות עם אסמכתאות, עם תאור של מקרים שלכאורה נראים בהחלט בניגוד לנהלים.

אילן שלגי: אנחנו גם שמענו מהתקשורת שבתי ספר כבר פונים וגובים כספים לשנת הלימודים הבאה בטרם אנחנו אישרנו אותם.

אילן שלגי: אז עם כל הכבוד אני חושב שאנחנו עדיין מדינת חוק ואנחנו עובדים על זה כדי שנהיה יותר ויותר מדינת חוק.

אילן שלגי: מה שמטריד אותנו זה שבתי ספר, בואו נאמר ברוב המקרים בתום לב, ובמקרים אחרים מתוך עצימת עיניים ,אף פעם לא בכוונת זדון, מרשים לעצמם לחרוג מהסכומים, כאשר מדובר, ואני מתייחס כרגע לדוגמאות שיש פה לפנינו, כאשר מדובר על תשלומים עבור מסיבות אז כאשר הסכום המירבי הוא מאה שישים וחמש אז במקרה הזה גבו מאתיים ואחד ועוד עשרים ושמונה ועוד שלושים, שזה מסתכם ביחד במאתיים חמישים ותשעה שקלים.

אילן שלגי: במקרה אחר פה גבו או מבקשים לגבות עבור שיעורי שחיה, שזה דבר שמתבצע בשעות הלימודים, ואומרים מי שלא ישלם לא יוכל להיכנס, בשעות הלימודים.

אילן שלגי: והמקרה השלישי זאת הפניה מעמק הירדן, מדובר פה על תשלומים נוספים, מחשבים, אינטרנט ופעילויות נוספות, עם פירוט מצורף.

אילן שלגי: וכתוב פה בעמוד הראשון: ללא חתימה ותשלום לא יוכל ילדכם לקחת חלק בפעילויות הייחודיות המוזכרות בהמשך.

אילן שלגי: אנחנו מצאנו בתוך החומר שקיבלנו ממשרד החינוך ישנו גם חוזר מנכ"ל שמדבר על איסור גבייה.

אילן שלגי: ופה יש פירוט של מה אסור לגבות.

אילן שלגי: אני הייתי מעדיף שיהיה כתוב שאסור לגבות כל תשלום שאיננו נזכר בתשלומים שאושרו על ידי משרד החינוך ועל ידי ועדת החינוך והתרבות.

אילן שלגי: כי מעצם זה שאתה נותן רשימה של מה אסור אז אולי שכחת משהו.

אילן שלגי: וזה החוברת ד"ר סמוכה שצירפתם בחומר שהיא מחודש אפריל 2001.

אילן שלגי: לעומת זאת מצאנו בתוך החומר שהיה פה בוועדה חוזר מנכ"ל אחר, מנובמבר 2001, שהוא טוב יותר לטעמנו, ואני מקווה שאתם פועלים על פיו משום שבחוזר הזה מדובר על רכישת השירותים מרצון ,ונאמר: גבייה לשירותים אלה חייבת לקבל את אישור כל הורי התלמידים.

אילן שלגי: זה לא כתוב במסמך מאפריל.

אילן שלגי: תיקנתם אבל אני מניח שצירפתם לנו חומר שהוא החומר הרלוונטי.

אילן שלגי: אז אנא שימו לב, תשתמשו בחוזר שלכם המאוחר יותר.

אילן שלגי: אנחנו מדברים על שלושה סוגי תשלומים.

אילן שלגי: תשלומי החובה, שזה כיום נשאר רק נושא הביטוח.

אילן שלגי: תשלומי הרשות שאלה כל התשלומים שאנחנו מתבקשים לאשר.

אילן שלגי: ותשלומים מרצון.

אילן שלגי: צריך להבהיר חד משמעית שתשלומים מרצון אפשר לגבות רק כאשר כל ההורים מסכימים.

אילן שלגי: כמובן בכתב.

אילן שלגי: אבל כאשר אתם משרד החינוך לא אוכפים על השטח את האיסורים שאתם עצמכם מודיעים להם, אז אנחנו שומעים מהשטח את הצעקה הזאת, שכאמור מתבטאת פה במדגם מקרי של שלוש קובלנות שהגיעו לשולחננו בעשרת הימים האחרונים.

אילן שלגי: אנחנו גם ביקשנו לקבל, אמרנו בלי שמות, מקרים שבהם העמדתם מנהלים לדין משמעתי, מקרים שבהם אנשים נקראו לסדר וננקט איזה שהוא נוהל משמעתי נגדם או מניעת תקציבים או משהו.

אילן שלגי: לא קיבלנו תשובה על זה אבל נשמח לשמוע אם יש תשובה.

יאיר סמוכה: שהוא אחראי על תשלומי הורים.

יאיר סמוכה: הוא מרכז את הפיקוח ואת הטיפול בתלונות.

יאיר סמוכה: יש לנו כמה תלונות שהגיעו וכמה תלונות טופלו.

יאיר סמוכה: אני מודה שאנחנו לא מגיעים למאה אחוז טיפול , עיקר הבעיה זה כאשר הרשות המקומית מנהלת את הגביה, בעיקר במועצות האיזוריות, כי אז הם אומרים אנחנו נתונים לפיקוח משרד הפנים ולא אליכם.

יאיר סמוכה: כשמדובר במנהלים ובמוסדות חינוך יש לנו מספיק אמצעים כדי להטיל את המרות.

יאיר סמוכה: זה לוקח זמן, זה דורש הרבה מאוד סבלנות.

יאיר סמוכה: בסך הכל השנה הזאת הייתה הרבה יותר טובה מקודמתה.

יאיר סמוכה: עוד מעט אני גם אהיה איש בשורה, גב' סופיה ימין שהיא מנהלת מינהל תיקשוב תציג דרך שבה בעצם אנחנו מאלצים את המנהלים לנהוג על פי הנהלים והם לא יכולים לחרוג מהם בדין ,זאת אומרת ניהול בית הספר מחייב אותם להקפיד על הנהלים, ויש פיקוח מלא של כל אחד מההורים מה הוא משלם ומה הוא מקבל.

יאיר סמוכה: ולכן דאגתי להביא אותם לכאן.

יאיר סמוכה: אם אפשר אולי נעבור קודם על הטבלה ועל התשלומים ואחר כך נדבר גם על הדוגמאות.

יאיר סמוכה: בין הישיבה הקודמת לישיבה הזאת קיבלנו שיעורי בית, ועמדנו בכולם.

יאיר סמוכה: יש מכתב שכתבתי למנכ"לית המשרד גב' רונית תירוש בעקבות הישיבה הזאת, והוא נשלח גם ליו"ר הוועדה, והוא בעצם עונה על כל הנושאים שעלו בישיבה.

יאיר סמוכה: ראשית נקבע מה שהוועדה ביקשה, שהשנה לא תאושר כל עליית מחירים, ואנחנו בעצם מקפיאים את הטבלה.

יאיר סמוכה: אני שמח לציין פה את המכתב שקיבלתי ממשרד הבריאות ,שהם נשארים בסידור הקודם.

יאיר סמוכה: ביטוח בסיסי חינם, ביטוח מקיף תמורת שלושים שקלים.

יאיר סמוכה: זה הסידור שהיה בשנה שעברה, בניגוד לעשרים ושבעה וחמישים ושמונה שקלים שהיו לפני שנתיים.

יאיר סמוכה: אז גם את הסכמתם קיבלנו, וגם זה נשאר.

יאיר סמוכה: לא תהיה כל תוספת.

יאיר סמוכה: הדבר השני, נדרשנו בסעיף של מסיבות סיום לבטל את ערבי השכבה, ואכן ביטלנו.

יאיר סמוכה: לכן תשלום עבור מסיבות סיום יוגבל למסיבות סיום בלבד.

יאיר סמוכה: אי אפשר יהיה לגבות כספים עבור ערבי שכבה.

יאיר סמוכה: והסעיף הנוסף שהיה בעייתי היה זה שאיפשרנו לבית ספר להמיר שירות בשירות.

יאיר סמוכה: זאת אומרת אם קבענו שבבית ספר בחטיבה העליונה הסכום המירבי יהיה אלף שלוש מאות חמישים ואחד שקלים ולא היה להשאלת ספרי לימוד ולכן הוא לא גבה מאתיים שמונים, הוא יכול היה עדיין לגבות אלף שלוש מאות חמישים ואחד שקלים ולהציע שרות אחר.

יאיר סמוכה: היום זה לא ניתן.

יאיר סמוכה: וכתוב בפירוש: לא ניתן אחד מהשירותים יש לקזז זאת מהמחיר המירבי המותר לגבייה.

יאיר סמוכה: כלומר לבטל את האפשרות להציע שירות אחר במקום שירות שלא ניתן.

יאיר סמוכה: זה לא אומר שאם תכננתי טיול לשלושה ימים ובגלל סיבות בטחוניות או משהו כזה לא קיימתי אותו אני לא אקיים טיול אחר.

יאיר סמוכה: זה מותר.

יאיר סמוכה: אבל אין לי השאלת ספרי לימוד, אני אגבה אלף שלוש מאות חמישים ואחד פחות מאתיים שמונים שקלים.

יאיר סמוכה: ובכך בעצם ענינו על כל הדרישות.

יאיר סמוכה: הדבר הנוסף שהוועדה העלתה, ובצדק, זה העניין של הפוליסה של הביטוח תאונות אישיות.

יאיר סמוכה: ואמרנו שיש פוליסה אחת שהיא טובה ושומרת על זכויות התלמידים והיא של מרכז משק וכלכלה ואחרות שניתנות על ידי הרשות.

יאיר סמוכה: אנחנו דורשים עכשיו שתהיה פוליסה אחידה ומחייבת.

יאיר סמוכה: המכרז יהיה על המחיר של הפוליסה.

יאיר סמוכה: ולכן בין אם הרשות תרכוש את הפוליסה הזאת ובין אם היא תרכוש פוליסה מחברה אחרת התנאים יהיו אותם תנאים בדיוק.

יאיר סמוכה: היא תוכל לקנות אותה במחיר שאנחנו נקבע או במחיר שהוא נמוך ממנו.

יאיר סמוכה: אבל התלמיד המבוטח יזכה בדיוק לאותם תנאים.

יאיר סמוכה: זאת אומרת הפוליסה הזאת תחייב את כל אחת מהרשויות.

יאיר סמוכה: ואי אפשר יהיה להציע לתלמידים פוליסה זולה יותר שהתנאים בה פחות טובים.

יאיר סמוכה: לכן צריך לפרסם מכרז עכשיו, על פוליסה מחייבת שתפורסם גם בחוזר המנהל הכללי, ולכן נצטרך להשאיר בסעיף של ביטוח תאונות אישיות איזה שהוא מרווח, נגיד עד סכום מסוים.

קריאה: במסגרת תאונות אישיות גם לגבי תלמידים שלומדים בחו"ל, וזה מורכב משני חלקים.

קריאה: הואיל ובארץ יש הסדר מחייב לגבי תאונות דרכים, ואילו בחוץ לארץ החוק הזה איננו קיים, ההרחבה הייתה בעיקר לגבי אותו נושא שלא קיים בחוץ לארץ הווה אומר נפגעים בתאונות דרכים.

קריאה: וזאת הרחבה למעשה שהיום כל מי שנוסע לחוץ לארץ נהנה ממנה.

יאיר סמוכה: פירסמנו מראש בחוזר מנכ"ל, במאי 2002, זאת אומרת הרבה לפני שנת הלימודים הנוכחית, פירסמנו בחוזר מנכ"ל לכל המנהלים את המדיניות של המשרד ודרשנו דרישה מוחלטת שהם יעמדו בה, וגם אמרנו באיזה פעולות אנחנו ננקוט כנגדם.

יאיר סמוכה: במהלך השנה המנהלת הכללית הוציאה מכתב לכל מנהלי המחוזות שבו היא פונה אליהם בבקשה שכל אחד מהמפקחים הכוללים של בתי הספר יאסוף את דרישת התשלום המעודכנת, יבדוק אותה ויאשר אותה בחתימת ידו.

יאיר סמוכה: ביקשנו גם שיבקשו דו"חות כספיים וגם את רשימת ספרי הלימוד כדי לדאוג שאכן הם לא משלמים את הספרים לפני שהם קיבלו.

יאיר סמוכה: וגם ניהלנו מעקב כנגד כל אחד מהרפרנטים במחוז שהוא במעמד של סגן מנהל מחוז לענייני מינהל.

יאיר סמוכה: מנח"י בירושלים היו שבעים ושמונה פניות והם כולם טופלו.

יצחק קדמן: וכלום לא נעשה.

יצחק קדמן: אני פניתי אליך, פניתי למנח"י, כלום לא נעשה.

אילן שלגי: המנכ"ל ומסמכים אחרים רלוונטיים לנושא וכן דיווח ללא שמות על טיפול במקרי חריגות וסנקציות שננקטו נגד מנהלים בשנות הלימודים תשס"ב ותשס"ג.

אילן שלגי: " פה יש תלונות וכתוב טופלו.

אילן שלגי: היו גם מקרים של סנקציות, וכמה.

אילן שלגי: בלי שמות.

יוסי שריד: כשאתה טוען שכולם טופלו והוא טוען שאף אחד לא טופל,

יאיר סמוכה: סודר לשביעות רצוננו.

יאיר סמוכה: במרבית המקרים ההתערבות שלנו עם מנהל בית הספר הספיקה.

יאיר סמוכה: בחלק מהמקרים, פרט למקרה אחד, הבאנו את המנהלים לבירור, העמדנו אותם על הטעויות ועל החריגות ודרשנו תיקון והם הוציאו חוזר.

יאיר סמוכה: אם זה לא היה קורה הם היו מובאים למנכ"לית להערת מנכ"ל שזה פגיעה חמורה.

יאיר סמוכה: התכתבויות היו הרבה מאוד, כמו שכתוב פה, מתוך שש מאות שישים ואחד שש מאות ושש טופלו.

יאיר סמוכה: את הנהלים ולהחזיר כספים שנגבו שלא כחוק.

יאיר סמוכה: והיתה מנהלת גם, שוב בירושלים, שאני לא אזכיר את שמה, תשעים שקלים היא החזירה לכל אחד מההורים שהיא גבתה יותר מידי, ופירסמה דרישת תשלום חדשה.

יאיר סמוכה: עבודה כזאת נעשתה ברמה של מחוז וברמה של מטה.

יאיר סמוכה: עיקר העבודה מטבע הדברים נעשית במחוזות.

יאיר סמוכה: הגענו למשל עם עמק הירדן ועמק חפר לבתי משפט.

אילן שלגי: אולי שם הענישה לא הייתה מספיקה.

יאיר סמוכה: אנשי בשורה.

יאיר סמוכה: כי מה שגב' סופיה מינץ תציג עכשיו, היא תציג מנגנון שבעצם לא יאפשר למנהלים לחרוג.

סופיה מינץ: במדינת ישראל תוכנת מנב"ס לניהול בתי ספר.

סופיה מינץ: בין שאר הדברים האלה התוכנה הזאת יש לה תוכנות משלימות שמנהלות כספים בבתי ספר.

סופיה מינץ: לא בכולם אבל ברובם, וזה במגמה של לכסות את כל הארץ.

סופיה מינץ: בנוסף לכך יש לנו פרוייקטים רבים במסגרת של פרוייקט מימשל זמין, זה לסייע להורים לבצע כל מיני פעילויות באמצעות אינטרנט.

סופיה מינץ: למה זה בכלל רלוונטי לכאן, כי כדי לאפשר את התשלום בין השאר צריך להבין את הפרטים של חוזר תשלומי הורים של בית הספר שחייב להיות תואם חוזר מנכ"ל בנושא של תשלומי הורים.

סופיה מינץ: ומכאן הבשורה שד"ר סמוכה מדבר עליה.

סופיה מינץ: אנחנו בעצם מדברים על כך שעל ידי הזנה של פרטי חוזר התשלומים של בית הספר לתוכנת מנב"ס שתבדוק את התקינות מול חוזר מנכ"ל אנחנו מבטיחים שאותו בית ספר שהעביר את הפרטים לתוך התוכנה בוודאות התשלומים שנדרשים מההורים הם תשלומים על פי הנוהל.

סופיה מינץ: על פי הוראות חוזר מנכ"ל.

סופיה מינץ: התוכנה בודקת הכל.

סופיה מינץ: אם תסתכלו בדף מס' 2, יש תכנית גבייה בסיסית לשנה מסויימת, זו כמובן דוגמא ואל תתפסו אותי בסכומים, זה מחולק לשלושה חלקים, מדובר בנושאי חובה, רשות ורצון.

סופיה מינץ: לגבי חובה יש כאן סעיפים מאוד ברורים ולא ניתן בכלל לחרוג פה, אין פה בכלל מקום לשום שיקול דעת.

סופיה מינץ: ובכל מקרה רשום כאן כפי שאתם רואים סכום מקסימלי כפי שהוא מופיע בחוזר מנכ"ל ו לידו סכום לתשלום שבית הספר מבקש.

סופיה מינץ: אם יש כאן חריגה התוכנה לא תאפשר להכניס בכלל סכום חריג.

סופיה מינץ: לסטייה כי הכל בעצם מובנה.

סופיה מינץ: מה מתוכם ההורה בוחר לשלם, הוא לא חייב, זה מרצון,

אילן שלגי: המנכ"לית שהוא טוב אומר חייבת לקבל אישור כל הורי התלמידים, איך אתם בודקים את הדבר החשוב הזה?

סופיה מינץ: התהליך של החלטה של ועד ההורים מול הנהלת בית הספר, התוכנה כמובן לא בודקת.

סופיה מינץ: התוכנה בודקת שמהרגע שהוכן חוזר והחוזר הזה מוזן לתוכנה הוא על פי ההוראות של החוזר הכללי.

סופיה מינץ: היא לא יכולה לבדוק והיא לא בודקת תהליך שהתקיים בבית הספר בטרם הכנתה.

סופיה מינץ: היא בודקת את ההתאמה מול חוזר מנכ"ל.

אילן שלגי: הרשות שאושרו.

משה גפני: ההורים לבית הספר, והנהלת בית הספר החליטה כמו החצי של ההורים שהם בעד אותה פעולה שעשו.

משה גפני: למחשב הם הכניסו שהם עושים פעולה מרצון, לא חשוב מה שהם החליטו.

משה גפני: חצי מההורים התנגדו לזה, אבל כך כתוב במחשב.

משה גפני: זה מרצון.

משה גפני: ההנהלה של בית הספר החליטה.

אילן שלגי: שנעשית כפייה או לחץ על הורים שלא תמיד יודעים את זכויותיהם, ולפעמים בשיתוף פעולה עם ועד הורים או אפילו ביוזמה של ועד הורים לגבות תשלומים שלא מותר לגבות אלא אם כן כל ההורים הסכימו.

אילן שלגי: אתה אמרת לנו יש תשובה כי יש תוכנה.

אילן שלגי: עכשיו אנחנו שומעים מהגב' מינץ, שהיא אשת מקצוע במחשבים, שיש תשובה לגבי תשלומי החובה.

אילן שלגי: כי כתוב מקסימום שלוש מאות אז ברור לגמרי שהמספר לא יכול להיות מעל לזה.

אילן שלגי: היא לא מספיק.

יאיר סמוכה: הפיילוט בפתח תקווה, כל בתי הספר של פתח תקווה ישלמו בצורה הזאת.

משה גפני: בעיקר, לא תמיד אבל בעיקר, על מי אנחנו מדברים בנושא הזה של תשלומי הורים, על כאלה לא שיש להם כסף לשלם.

משה גפני: אם יש להם כסף תאמין לי הם יסתדרו איתנו או בלעדינו.

משה גפני: אנחנו מדברים על כאלה שאין להם כסף לשלם והבן שלו מסכן, לא יכול לנסוע לטיול כיוון שלהורה אין כסף לשלם, והפגיעה פה היא אנושה מבחינת הילד.

משה גפני: עכשיו מה אתה אומר, אתה אומר עשית תוכנת מחשב.

משה גפני: וההורים האלה האבא מובטל, האמא עקרת בית, לילד אין כסף לשלם על הטיול, הוא ייכנס לתוכנת מחשב?

משה גפני: וחוץ מזה, שכחתי, הם לא קוראים בעברית, הם מרוסיה.

אילן שלגי: ההורים, מר קדמן גם הוא כבר דיבר בעצם בשמכם, אז אנא, עוד שניים מכם שיתבטאו, תחליט אתה מי מדבר מטעם ההורים.

אילן שלגי: עוד שניים.

ארז פרנקל: הרבה שעות ביחד, גם על הנושאים האלה כמו על שאר הנושאים.

ארז פרנקל: לדעתי לא הוחזרה אגורה אחת להורים, ואם יצא חוזר ונגבה על פיו כסף ותיקנו את החוזר שלקחו קודם כסף בלתי חוקי אז עכשיו כתבו סימון אחר, אבל הכסף נלקח.

ארז פרנקל: אני לא משפטן, נדמה לי שכל פעם שזה יגיע למבחן בית המשפט הוא יאמר את דברו.

ארז פרנקל: רק מה, ההורה הזה הוא גם מובטל וגם עכשיו יפגעו בעתיד של ילדיו.

ארז פרנקל: אז לכן אני לא ראיתי אכיפה.

ארז פרנקל: ואני רוצה ברשות

ארז פרנקל: כם להיצמד לשני דברים.

ארז פרנקל: לפני שנה ישב בראש הוועדה המכובדת הזאת מר זבולון אורלב.

ארז פרנקל: תקראו מה כתוב באותו פרוטוקול, שהתשלומים הם הפקרות.

ארז פרנקל: מדוע, כי הוועדה דגמה את בתי הספר, ואני אספר לכם סיפור, היא דגמה גם את בית הספר בעמק הירדן.

ארז פרנקל: תאמינו לי שמה שכתוב לפני שנה דומה בדיוק לסכום שכתוב השנה בתשלומי הורים, אלפיים שמונה מאות שמונים וארבעה ₪ עבור כיתה א' בבית ספר בעמק הירדן.

ארז פרנקל: שלושת אלפים שמונה מאות שקלים עבור כיתה ח'.

ארז פרנקל: למה, מרווחים שם כיתות, יש שם אינטרנט.

ארז פרנקל: אני ביקרתי שם יום אחד, במקרה, וראיתי את זה, ואין מענה.

ארז פרנקל: אני יודע בדיוק מה ד"ר סמוכה מנסה לעשות בעוד כמה בתי ספר.

ארז פרנקל: אבל ההבדל היא שאנחנו רוצים להסתכל על תהליך התוצאות.

ארז פרנקל: ותהליך התוצאה, מבחן התוצאה הוא גרוע.

ארז פרנקל: לא הייתה אכיפה בפועל.

ארז פרנקל: היה המון רצון טוב, המון דיבורים, המון ישיבות.

ארז פרנקל: שום דבר בשטח לא התקדם.

אילן שלגי: ואת תשלומי הרשות.

אילן שלגי: ואנחנו מתרעמים בעיקר על מה שנקרא תשלומים מרצון.

אילן שלגי: הדרך שלנו להביא את משרד החינוך לאכוף שלא יהיו תשלומים מרצון אלא בסייגים המותרים זה לא לאשר את תשלומי החובה והרשות.

אילן שלגי: זאת הדרך של הוועדה הזאת.

אילן שלגי: ויכול להיות שזו תהיה המסקנה שלנו היום, שאנחנו נצטרך להיפגש פה שוב בעוד שבועיים או שלושה.

ארז פרנקל: הוא יחזיר אותם חזרה בכסף, במקורות תקציביים, יש דבר שנקרא תל"נ.

ארז פרנקל: מה זה תל"נ – קנס.

ארז פרנקל: ארבע מאות שקל קנס מותר על כל הורה.

ארז פרנקל: מה שעושים בכל בתי הספר, בתשעים אחוז מבתי הספר לפי הידוע לנו כאירגון עקב פניות הציבור אלינו זה דבר נורא פשוט.

ארז פרנקל: כל הורה מקבל בחוזר תשלומי הורים לשלם אלף שלוש מאות חמישים ואחד, ועוד שלוש מאות תשעים ותשע, אלף שבע מאות חמישים שקל כולל תל"נ.

ארז פרנקל: ככה זה נעשה בפועל.

ארז פרנקל: אי אפשר להפריד.

ארז פרנקל: עכשיו אני הייתי מציע לוועדה כזה דבר.

ארז פרנקל: אתם יודעים מה זה בעינינו תל"נ, אני אגיד לכם, אם בית ספר רוצה לתת לילדים שיעורי העשרה בקדרות, במקרמה,

ארז פרנקל: מעבר למגוון הלימודים.

ארז פרנקל: לא מתמטיקה, לא אנגלית, לא השעות הרגילות.

ארז פרנקל: כי מה שעושים היום, זה פשוט קנס.

ארז פרנקל: זה דבר אחד.

ארז פרנקל: דבר שני, אני מבקש מוועדת החינוך לא לאשר תשלומים מרצון אלא במסגרת אחרת לגמרי, לא במסגרת הדיון הזה.

ארז פרנקל: זה שווה שנדון על זה.

ארז פרנקל: ההיקף הכספי לדעתנו של תשלומים מרצון הוא שבע מאות, שמונה מאות מיליון שקל, ואי אפשר לדון עליהם בחמש דקות בלי הכנה.

ארז פרנקל: לכן מה שאני בעצם מבקש זה לאשר את תשלומי החובה והרשות ולעשות דיון נפרד לתשלומים מרצון.

ארז פרנקל: אני בעצם ביקשתי מכבודו לבטל את כל התשלומים כאסטרטגיה ולגבות אותם דרך ביטוח לאומי.

ארז פרנקל: זה לא להיום.

ארז פרנקל: כל עוד אנחנו לא נוקטים באסטרטגיה הזאת אני מבקש לאשר את תשלומי הרשות, תחת אכיפה, וכאן לא התרשמתי שיש אכיפה, תחת הבטחה שכל שקל שנגבה מההורים שלא לצורך יוחזר עם אכיפה, זה מה שאני מבקש, ולא לדון היום ולאפשר תשלומים מרצון אלא במסגרת אחרת, נעשה דיון, נגיד מה ההצעות שלנו.

ארז פרנקל: זו הבקשה שלי.

דורית מורג: ההורים.

דורית מורג: התל"נ נמצא בחוק חינוך ממלכתי.

דורית מורג: זו תכנית לימודים נוספת.

דורית מורג: יש חוק מוגדר, תכנית השלמה ותכנית לימודים נוספת ויש בתקנות פרוצדורה איך לקיים את התכנית הזאת, ומדובר על תכנית לימודים.

דורית מורג: והיה וההורים רוצים תוספת לתכנית הלימודים יש לזה הנחיות, חלק מההורים יכולה להיות גם כיתה אחת מבין הכיתות שרוצות, רוצים הורים להוסיף על תכנית הלימודים שלהם, יש דרך בתקנות כיצד לעשות את זה.

דורית מורג: יש תקנות חינוך ממלכתי, תכנית השלמה ותכנית נוספת, תקנות לפי חוק חינוך ממלכתי שקובעות את הפרוצדורה לעניין הזה.

דורית מורג: אנחנו על התל"נ, מופיע כדי שההורים ידעו מה זו תכנית לימודים נוספת, מופיע בחוזר מנכ"ל תשלומי הורים כרובריקה נפרדת.

דורית מורג: אנחנו על התל"נ כרגע לא מדברים.

דורית מורג: אם ההורים רוצים קרמיקה או משהו אחר בתכנית לימודים נוספת זה סיפור אחר.

דורית מורג: מדובר על תכנית לימודים.

דורית מורג: תשלומי הורים כאן שאנחנו מדברים עליהם, בין מחובה ובין מרצון אינם תכניות לימודים, ולא צריך לראות בעובדה שמפצלים כיתות או שעושים כל מיני דברים אחרים, זה לא לפי חוק, אנחנו לא מדברים על זה כרגע אלא אנחנו מבקשים לאשר תשלומים נוספים לפי סעיף 6ד.

דורית מורג: לכן אמרנו שיש הבחנה בין תשלומי החובה לתשלומי הרשות, ובכל אופן תשלומי הרשות אנחנו מביאים לוועדה, היה רעיון בזמנו אפילו להכניס אותם למסגרת של חוק להגנת הצרכן או להגנת התשלומים האלה.

דורית מורג: לא ניתן לעשות את זה משום המורכבות הזאת בחוק, אבל עדיין אנחנו מקבלים על עצמנו לחייב את בית הספר, ויש למשרד החינוך אפשרות מכוח חוק הפיקוח על בתי הספר או מכוח הפיקוח על בתי הספר בכלל לחייב את בתי הספר ברמת התנהגות כזו או אחרת וברמת תשלומים, וזה מה שאנחנו עושים.

יוסי שריד: לנו אינפורמציה על מפת התל"נ.

יוסי שריד: יש לי הערכה איזו מפה של מדינת ישראל נקבל, אבל למה לי להעריך אם אפשר לקבל נתונים.

יוסי שריד: זאת אומרת איפה בעיקר יש עידוד לתל"נ, איפה זה אושר, איפה ההורים הסכימו,

יאיר סמוכה: מי שלא רוצה הולך הביתה.

יצחק קדמן: כללי אלא על הניסיון האישי שלי, וכל מי שיאמר אחרת אני מזמין אותו, יש לי את כל המסמכים על מה שאני אומר.

יצחק קדמן: שום תכנית מחשב לא תעזור, כאשר בפועל עושים בבתי הספר מה שהם רוצים ואין שום אכיפה.

יצחק קדמן: אני אומר את זה באחריות מלאה.

יצחק קדמן: אין שום אכיפה.

יצחק קדמן: אני התבקשתי לשלם, כמו כל הורה בבית ספר, בחוזר שקודם כל החוזר הוא בלתי חוקי בעליל מפני שהחוזר אגב נשלח, אני אעביר לכם את זה, בלי חתימות ,כתוב פה שמות, אף אחד לא חתם על זה, החוזר מערבב בין רכישת שירותים מרצון לבין תשלומי רשות.

יצחק קדמן: החוזר לא מאפשר להורים לשלם.

יצחק קדמן: אני אספר לכם מה עשיתי.

יצחק קדמן: אני מודיע לכם, גם אם יקראו לי פה חברים אחרים סרבן תשלומים אני מסרב לשלם עבור תעודה לבית ספר.

יצחק קדמן: לא יכול להיות שילד צריך לשלם עבור תעודה לבית ספר, או בול שאני לא יודע למי הוא הולך.

יצחק קדמן: איזה בול, אני לא אוסף בולים.

יצחק קדמן: למה אני צריך לשלם עבור בול.

יצחק קדמן: אז אמרתי זה מרצון, יופי.

יצחק קדמן: הודעתי שיש תשלומי רשות, טיול, וסל תרבות, והכל נגבה כחוק, שלחתי צ'ק וציינתי בדיוק למה זה מיועד על פי הפירוט שקיבלתי.

יצחק קדמן: הפלא ופלא, קיבלתי קבלה.

יצחק קדמן: ממש ממש, מחשב, כולם חושבים שמחשב זה פתרון.

יצחק קדמן: המחשב הוציא לי קבלה.

יצחק קדמן: ומה המחשב עשה, הוא הוציא לי קבלה על כל הסכומים שנדרשתי לשלם, כולל קניית שירותים מרצון, וחילק את הכסף והראה שבאף אחד מהתשלומים לא שילמתי את מלוא התשלום.

יצחק קדמן: כי חילקו, עשו חלוקה יחסית, המחשב עשה את זה, זה פלט מחשב, יצא כך ששילמתי חלקית על טיולים, ולכן אני לא יכול גם לצאת לטיולים.

יצחק קדמן: שילמתי חלקית על סל תרבות, ואין שום אפשרות להכיר בתשלומים שאני, על פי ההוראות שלכם, אמור לשלם, ואחרים אתם אומרים זה מרצון.

יצחק קדמן: אין רצון.

יצחק קדמן: זה בלוף.

יצחק קדמן: אין רצון.

יצחק קדמן: אתם אומרים תכנית מחשב, גם בתוך התשלומים שנקראים תשלומי רשות מוכנסים דברים שמעולם לא אושרו פה על ידי הוועדה.

יצחק קדמן: הפסקה פעילה, הפסקה פעילה זה תשלום שהוכר בתשלומי הרשות?

יצחק קדמן: תשלומי רשות מופיע פה.

יצחק קדמן: אני מודיע לכם, אני פניתי למנח"י, אמרתי תשמעו, אני קצת מתמצא, יש הורים שלא מתמצאים, זה הרוב.

יצחק קדמן: פניתי למנח"י, ואני מודיע לכם שקיבלתי תשובה ממנח"י שהכל כשר פה.

יצחק קדמן: זה לא רק זה.

יצחק קדמן: הופיע גם גבייה עבור סיוע לכיתה, לפצל את הכיתה לשתיים, אמרו לי מנח"י זה בסדר, זה תל"נ.

יצחק קדמן: זה תל"נ?

יצחק קדמן: משרד החינוך.

יצחק קדמן: היה עוד בית ספר שפניתי, עם שורה ארוכה של דברים אבסורדיים לחלוטין.

יצחק קדמן: במקרה יש לי קשר עם אחד ההורים שם.

יצחק קדמן: שאלתי אותו תגיד, אחרי שכל העניין הזה נכתב ובטח נכלל פה בשבעים ושמונה מקרים טופל, קיבלתם כסף חזרה מישהו מההורים?

יצחק קדמן: אף אחד.

יצחק קדמן: יצא חוזר מתקן של בית ספר?

יצחק קדמן: אף אחד.

יצחק קדמן: אמרו שאולי בשנה הבאה יהיה בסדר.

יצחק קדמן: ולכן כל מי שמדבר על אכיפה או כל מי שמנסה לעשות שעשועי מחשב כאלה ואחרים, זה לא יעזור.

יצחק קדמן: אני רוצה לומר בכל זאת מילה אחת למנהלים.

יצחק קדמן: אני דיברתי עם מנהלת בית הספר שבו מדובר.

יצחק קדמן: לבי לבי עליה.

יצחק קדמן: ואני מבין גם למה מנח"י נותן לה גיבוי.

יצחק קדמן: הוא נותן לה גיבוי מפני שמנח"י קיצץ לה בתקציבים אז מנח"י לא מרגיש נוח עכשיו גם לקצץ בתקציבים וגם לא להרשות להם לגבות.

יצחק קדמן: לבי לבי למנהלים ואני אומר למנהלים תפסיקו להיות שותפים לעניין הזה.

יצחק קדמן: אתם מחנכים ולא גבאים ולא גזברים.

יצחק קדמן: כל היום, המנהלת בכתה לי, כל היום במקום לעשות בחינוך אני רבה עם הורים.

יצחק קדמן: זה אי אפשר, זה לא תפקיד של מנהל.

יצחק קדמן: מספיק, אי אפשר.

יצחק קדמן: אני אומר לכם, אין אכיפה.

יצחק קדמן: אני מציע לא לאשר את תשלומי ההורים עד שהעניין הזה לא יפתר.

יעקב אגמון: הנושא זה של אכיפה הוא בנפשנו.

יעקב אגמון: אני אומר את זה גם אחרי דיון חשוב שאנחנו קיימנו במרכז השלטון המקומי נציגי רשויות.

יעקב אגמון: אנחנו תמיד דנים בזה לקראת אישור תשלומי ההורים לשנה הבאה, ובעצם חוזרים ואם נעבור לפרוטוקולים ונראה מה שעשינו לאורך כל השנה, גם המחלקה של העיר, גם אנחנו, אנחנו חוזרים למה שהיינו.

יעקב אגמון: ואני מציע לוועדה להפריד את הדיון ולקיים דיון לאורך כל השנה, כמה זמן שצריך, כדי לפתור את הבעיה.

יעקב אגמון: אני רוצה לחזור ברשותכם, למרות שאני חושב שכל הדברים שנאמרו פה הם נכונים וראוי שנדון בהם, בתשלומי ההורים עצמם.

יעקב אגמון: חסר בהצעה המוגשת, חסרים שלושה סעיפים.

יעקב אגמון: סעיף אחד זה אגרות שכפול וטכנולוגיה.

יעקב אגמון: זה נעלם.

אילן שלגי: יש לכם מחלוקת עם משרד החינוך.

אילן שלגי: ההורים לא בתמונה.

אילן שלגי: בשכפול שיש לכם,

אילן שלגי: והנושא שלך הוא לא תשלומי הורים.

יעקב אגמון: להורים ותברר, בגלל זה בדיוק אני אומר, חסרים שלושה גורמים שהיו בשבילנו הסולר שדיברנו עליו או הדלק, שהיום הם אינם בבתי הספר.

יעקב אגמון: ואני רוצה, היות ורק לפני שנתיים זה נעלם, אני לא שכחתי ואני חושב שפה אף אחד לא שכח את העניין.

יעקב אגמון: אני אולי אהיה הילד ההולנדי שבא ואומר לכם רבותי, ישנה בעיה.

יעקב אגמון: ישנה בעיה של חומרי שכפול, כך זה נקרא, אין לזה פתרון.

יעקב אגמון: לא תקציבי, אין מקור לערכות מדע וטכנולוגיה, אין לזה מקור תקציבי, אין בבתי הספר.

יעקב אגמון: זה חשוב מאוד מאוד, כי עוד מעט לא יהיה גם מה לאכוף, ואז בצדק יאמרו הדברים יחזרו להורים.

יעקב אגמון: אלה נושאים שבית ספר בלי חומרי שכפול ובלי חומרי לימוד לא יכול לעבוד, ואז מנהלי בתי הספר, כפי שהתריע ד"ר קדמן ואחרים שוב נעסוק באכיפה.

יעקב אגמון: צריך להיות מקור תקציבי.

יעקב אגמון: פופולרי, אם למדינת ישראל אין תקציב לזה ההורים יאותו, ישקלו את העניין, אנחנו גם הצענו את זה למשרד החינוך ואמרנו בואו נפנה ביחד לוועדת החינוך, אם אין להם כסף נפנה להורים ונשאל אם הם מוכנים לתת את הדעת לנושא הזה.

יעקב אגמון: נושא שלישי שנעלם וחבל הוא נושא של השאלת ספרי לימוד.

יעקב אגמון: בתי הספר בלי ספרים, מאוד יכול להיות ששו בפונים להורים ומבקשים מהם כספים.

יעקב אגמון: הנושא זה היה, לא מדובר על סכומים גדולים.

יעקב אגמון: אני חושב שראוי שהוועדה, גם מתוקף כוחה הציבורי וגם מתוקף שניתן באופן חוקי לגבות אותם בהסכמת ההורים ובאישור הוועדה ,לשקול את העניין.

יעקב אגמון: כרגע באחד בספטמבר אין לנו מקור תקציבי לעניין הזה.

אברהם רומנו: שאמרו.

אברהם רומנו: אני אומר, משרד החינוך מצפצף על עצמו ועל כולם ממש.

אברהם רומנו: יש פה חוות דעת של יועץ משפטי בכיר של משרד החינוך בשם אביגדור דנן שהוא כותב שזה עבירה.

אברהם רומנו: נתתי לכם את זה.

אברהם רומנו: יש פה בג"צ, בג"צ נגד משרד החינוך לשר החינוך דאז אהוד ברק שהחליט שאסור לגבות אגורה.

אברהם רומנו: וגם שר החינוך וגם היועץ המשפטי של אותו בית ספר קיבלו את הטענה של ההורים שאסור לגבות יותר מזה.

אברהם רומנו: וזו החלטת בג"צ.

אברהם רומנו: יש פה ועדת חינוך של הכנסת, הצעת חוק שזה ייחשב כעבירה פלילית בפירוש.

אברהם רומנו: איפה משרד החינוך, על כל זה הוא מצפצף.

אברהם רומנו: בוועדת חינוך של הכנסת ב-98' בוטלו הרבה תשלומים, ביניהם בחינות בגרות.

אברהם רומנו: משרד החינוך קורא לזה בשם אחר, עבור ניירת, עבור כפכפים, והוא גובה עשרים וחמישה שקלים בחוזר שלו.

אברהם רומנו: ההורים בינתיים משלמים, בחינות בגרות, מה, שילדים לא ייבחנו?

משולם נהרי: החינוך מבטח את התלמידים בחברת ענבר.

משולם נהרי: משרד החינוך הודיע לרשתות החינוך, אני מדבר על לא בתי ספר פרטיים, מעין החינוך התורני והחינוך העצמאי, שהוא מפסיק לבטח את התלמידים שלהם בראשון לינואר 2003.

משולם נהרי: הווה אומר שהם יצטרכו לגלגל את זה על ההורים.

משולם נהרי: אין להם את הכסף לזה.

דורית מורג: לחלוטין.

דורית מורג: זה בהתאם להנחיות החשב הכללי ופרקליטות המדינה.

דורית מורג: זה לא נוגע לנושא הזה פה.

דורית מורג: שהמדינה תהיה אחראית אך ורק על התביעות שמגישים כנגד המדינה, ולא על תביעות אחרות.

דורית מורג: משמע כל המוסדות צריכים לבטח את עצמם.

דורית מורג: זה נושא אחר לחלוטין, לא מדברים על זה.

יוסי שריד: בכל התמונה הזו אלה המנהלים.

יוסי שריד: הם הכי מסכנים.

יוסי שריד: הרי בכלל אם זר היה מזדמן לכאן היה חושב שמדובר באיזו קבוצה של שודדים, שלא מתקררת עליהם דעתם עד שהם לא תוחבים ידם אל תוך הכיסים של ההורים ומוציאים משם כסף.

יוסי שריד: המנהלים ברובם המכריע בסך הכל רוצים לקיים איזו שהיא רמה סבירה של בית הספר.

יוסי שריד: זה מה שהם רוצים בסך הכל.

יוסי שריד: עכשיו, חברות וחברים, בשנה הבאה התופעה הזו של עוד ועוד גבייה, מעל השולחן ומתחת לשולחן ושחורה ואפורה וכל מה שאתם רוצים, התופעה הזו תתרחב ותתעצם עד מאוד.

יוסי שריד: מדוע, הרי אין פה ניסים והבור הזה איננו מתמלא ושרת החינוך כבר הודיעה שהיא לא תישא באחריות לחינוך, לא הבנתי בדיוק את המשמעות של זה, מה זאת אומרת, היא תהיה שרת החינוך והיא לא תישא באחריות לחינוך, לא הבנתי את זה, אבל זה יתברר כנראה בימים הקרובים.

יוסי שריד: מכל מקום הרי הבור הזה איננו מתמלא מחוליתו.

יוסי שריד: ככל שהקיצוצים הם יותר מאסיביים ויותר חריפים ויותר עמוקים והמנהל, והמורים רוצים בכל זאת שמשהו יישאר, שתהיה שם איזו שהיא אבן על אבן, שתהיה דמות לבית הספר, אחרי הכל בית הספר הרי גם כן פושט רגל והוא ייראה כמו בית ספר פושט רגל.

יוסי שריד: איך ייראה בית ספר פושט רגל, זה האינטרס של ההורים?

יוסי שריד: אתם בכלל לפי דעתי עושים שגיאה.

יוסי שריד: ממש שגיאה.

יוסי שריד: כאשר צריכים להתמודד עם מימסד, כל מימסד, השגיאה הכי גדולה זה שמופיעה חזית מפוצלת בין הורים לבין מנהלים לבין מורים, כל הקבוצות האלה צריכות להיות מאותו הצד של המיתרס, לא משני העברים של המיתרס, כי אז המימסד יודע לשחק יפה מאוד בין הקבוצות האלה, לתמרן ביניהם, לעשות עליהם מניפולציה ואחר כך להכניס לכולם ואחר כך כל אחד יוצא ולא חצי תאוותו בידו ולא רבע תאוותו בידו.

יוסי שריד: תאמין לי, בעניינים כאלה יש מומחיות גדולה מאוד למימסדים.

יוסי שריד: לכן זו שגיאה מאוד כבדה להשתלח במנהלים.

יוסי שריד: אם אתם רוצים שבית הספר ייראה כפי שהוא ייראה כתוצאה מהקיצוצים האלה, אז בסדר.

יוסי שריד: לא במקרה אגב ביקשתי את מפת התל"נ, אני מציע גם שתעשו את מפת התל"נ.

יוסי שריד: כי אז הרי יסתבר מה, יסתבר שמפת התל"נ היא המפה של אפילו לא בין גדרה לחדרה.

יוסי שריד: כי מה זה תכנית לימודים נוספת, תכנית לימודים נוספת זה תכנית לעשירים.

יוסי שריד: וברור לגמרי שהיא מצטמצמת בתוך גבולות מאוד מאוד צרים.

יוסי שריד: בשנה הבאה צריך להתכונן לזה, התביעה תהיה ביתר שאת וביתר תוקף.

יוסי שריד: משום שלא קרה פה נס, שקיצצו שני מיליארד שקל ואיך שהוא זה מתנדף והדברים עומדים על מקומם.

יוסי שריד: זה מה שבמשרד החינוך רוצים שנחשוב.

יוסי שריד: אבל אנחנו ממשיכים לחשוב, ואני מקווה שאנחנו חושבים פחות או יותר נכון.

יוסי שריד: לכן אנחנו צריכים להיות הרבה יותר ברורים בעניין הזה, דווקא משום שזה עלול לקרות.

יוסי שריד: יש כאן איזו תופעה מוזרה, כשמפרסמים משהו, מפרסמים מחיר מומלץ ומחיר מירבי.

יוסי שריד: כשזה קשור בחינוך אני לא יודע מה זה מומלץ ומירבי.

יוסי שריד: בעיקר שבין המומלץ לבין המירבי לפעמים יש הבדלים של שמים וארץ.

יוסי שריד: למשל אני רואה פה בחטיבת ביניים במסיבת סיום כולל תמונה כיתתית מחזור וספר מחזור.

יוסי שריד: המחיר המומלץ הוא מאה חמישים, והמחיר המירבי הוא מאתיים שמונים, כלומר פי שניים כמעט.

יוסי שריד: מה זאת אומרת, המלצה זה מה, זה לצאת ידי חובה?

יוסי שריד: הרי אתם יודעים שברגע שאתם כותבים מירבי מתייחסים רק למירבי.

יוסי שריד: מי לא ייקח את המירבי, בעיקר בקטעים האלה.

יוסי שריד: זה עוד העמדת פנים וזה לצאת ידי חובה.

אילן שלגי: דרישה של מעבר למקסימום, הרי המומלץ הוא אפילו פחות מן המקסימום.

אילן שלגי: מילא, אתם רוצים את המקסימום, אבל אל תעברו אותו.

יוסי שריד: זה לא יצרנית שמודיעה לכל הסוכנים שלה מה המחיר המומלץ ומה המחיר המירבי.

יוסי שריד: אם זה המומלץ, סימן שזה המחיר הנכון.

יוסי שריד: אם אתם אומרים שאם מוחקים את המירבי המומלץ צריך להיות אולי מחיר אחר, צריך לדון בזה.

יוסי שריד: אבל בין מומלץ לבין מירבי ברגע שכתוב מירבי זה מותר, זה לגיטימי, כולם יגבו את זה.

מגלי והבה: משרד החינוך, מגזר שלם שלא מיוצג, זה ועדי הורים.

מגלי והבה: את הבעיות שאני מכיר אותם לא שמעתי אותם.

מגלי והבה: הם דומות אבל לפעמים הרבה יותר קשות.

מגלי והבה: אני מדבר על עשרים ושניים אחוז מהאוכלוסיה שיש להם בעיות הרבה יותר חמורות.

מגלי והבה: כמה שזה חמור מה שהציגו, עוד שם יותר חמור.

מגלי והבה: למחשב ,יש במיגזר המיעוטים בתי אב שאין להם,

יאיר סמוכה: שהולמת את הנהלים, כבר לא משנה מי נכנס למחשב ומי לא נכנס למחשב.

יאיר סמוכה: זה לא משנה.

יאיר סמוכה: הטבלה הולמת את הנהלים.

יאיר סמוכה: זה מה שחשוב.

יאיר סמוכה: אחרת הוא לא מכניס אותה.

יצחק קדמן: לא משתמש בחוזר האחיד.

מגלי והבה: ייצוג ונשמע את הבעיות של המיגזר והנושאים האלה, לא יצא לנו לדבר ולשמוע את הנציגים, יש המון בעיות מעבר לאלה שהוזכרו.

יוסי שריד: מאשרים.

יוסי שריד: בנוסף לכך, לכל הצרות שכרוכות באישור של תשלומי הורים שצריכים לעבור מן העולם ולהתבטל כליל אני לא יכול לאשר מחיר שאני לא יודע מהו, שהוא במרחבים כאלה שזה פי שניים.

יוסי שריד: כל גוף שמאשר צריך לדעת מה הוא מאשר.

יוסי שריד: תלכו, תחזרו, תביאו מחיר נקוב.

איתן ויינריך: החינוך הוציא דף צהוב, הכל כתוב.

איתן ויינריך: ומאז התחלנו לקבל טלפונים.

איתן ויינריך: מאות.

איתן ויינריך: יש לי שישה קלסרים פה בחוץ, אני יכול להביא אותם.

יוסי שריד: החינוך כל שנה על פי מה שזכור לי משרד החינוך נתן אינדיקציה לגבי הכוונות שלו בשנים הבאות, במגמה מתמדת של הפחתה.

יוסי שריד: ועובדה שהיו דברים שבעבר שילמו בעבורם ועכשיו לא משלמים בעבורם.

יוסי שריד: אז אנחנו מבקשים ממשרד החינוך שיתן לנו אינדיקציות לגבי שנה שנתיים הבאות, כאשר התשלומים הם במגמת ירידה או ביטול.

יוסי שריד: אני מתכוון למה שנקרא תשלומי רשות שהם לא רשות ותשלומים מרצון שהם תשלומים מאי רצון וכו'.

יוסי שריד: מה המגמה, איך אתם רואים את זה בעוד שנתיים, בעוד שלוש, בעוד ארבע.

אילן שלגי: צריכים לעלות למליאה.

אילן שלגי: אני מבקש לחזור על דברים שנאמר פה ולהוסיף, לא קיבלנו תשובות לגבי אכיפה.

אילן שלגי: מישהו פה הזכיר שבישיבה קודמת שהיתה פה בחודש יולי 2002, כלומר של הוועדה הקודמת בכנסת הקודמת כאן דובר על בתי ספר ששלחו חוזרים בלתי חוקיים, וכאן הייתה יו"ר הישיבה העלה הצעה, אני הצעתי חקיקה שתעלה את התופעה לעבירה פלילית, זה אמנם בעייתי אך אם לא תהיה דרך אחרת נצטרך לעשות זאת בדרך זו.

אילן שלגי: ואני חוזר על הדברים.

אילן שלגי: מה שאמר היושב ראש הקודם של הוועדה, חבר הכנסת היום השר אורלב, אני חוזר על הדברים.

אילן שלגי: יכול להיות שלא יהיה מנוס אלא להסדיר את הדברים בחקיקה, כך שחריגה תהיה עבירה.

אילן שלגי: אתם אנשי משרד החינוך אנחנו יודעים שאתם עושים מאמצים אבל אתם לא מצליחים לאכוף את זה.

אילן שלגי: שמענו את זה פה, ראינו את זה פה.

אילן שלגי: ואם תהיה על מנהל עבירה פלילית אני מאמין שאף מנהל לא יקלע למצב הזה.

אילן שלגי: ובשנים קודמות, יש לנו פה דו"ח של מרכז המחקר והמידע של הכנסת, שהוא מחודש יולי 2002, והוא מתייחס למה שהיה לפני הישיבה הזאת.

אילן שלגי: פה מישהו דיבר על 98'.

אילן שלגי: אז פה מדובר על מחסור באמצעי אכיפה, חוסר אחידות במדיניות אכיפה.

אילן שלגי: יש פה עוד דברים חמורים שחוזרים כבר כמה וכמה שנים.

אילן שלגי: אז אנחנו מבקשים מכם, תחזרו אלינו שוב, וננסה לקיים את זה בתוך שלושה שבועות, כדי לא לפגוע בתחילת המאמצים לקראת השנה הבאה, ותחזרו עם הדברים שביקשתנו.

אילן שלגי: אמצעי אכיפה, התל"נ, בצדק ביקש חבר הכנסת שריד, תביאו לנו את מפת התל"נ, היכן יש תל"נ, מתי זה בשעות הבוקר והאם זה כאשר כל ההורים הסכימו ומתי זה בשעות אחר הצהריים.

אילן שלגי: ואותם תשלומים מרצון, הרי מעצם הגדרתם הם יכולים להיות רק כאלה שאושרו על ידי כל ההורים.

אילן שלגי: זאת התנדבות.

אילן שלגי: הורה רוצה שהילד שלו ילך לתל"נ, הוא רוצה שהילד שלו יקבל שיעורי שחיה, אז זה צריך להיות בהסכמת כל ההורים, ואם כולם הסכימו ואפשר, תעשו את זה גם בשעות הלימודים.

אילן שלגי: ואם לא, לפי חוזר מנכ"ל שלכם אז זה לא יכול להתבצע בשעות הבוקר, ואנחנו שומעים פה שבשטח הדברים קורים.

אילן שלגי: וראינו פה שלוש תלונות מקריות שהגיעו לוועדה הזאת בעשרת הימים האחרונים.

אילן שלגי: הפרוצדורה היא לא כזאת, תשנו אותה.

אילן שלגי: אתם רוצים אישור של ועדת החינוך והתרבות של הכנסת, אז בבקשה .

אילן שלגי: תבואו בבקשה לקראתנו.

אילן שלגי: אנחנו רואים את עצמנו כמייצגי הציבור.

אילן שלגי: ההורים והתלמידים.

אילן שלגי: אז אנחנו נחזור לכאן ונתכנס בתחילת חודש יולי, ואני מקווה שנוכל לאשר.

יוסי שריד: הסכמה של מאה אחוז?

יוסי שריד: המילים הם קלות אבל המעשים הם כבדים.

יוסי שריד: וכי ניתן להעלות על הדעת שבבית ספר כלשהו תהיה הסכמה של מאה אחוז של ההורים?

אילן שלגי: ששיעורי שחיה יהיו בבוקר ומי שלא שילם יישאר בחוץ.

אילן שלגי: רבותי, תודה רבה לכולם.